***Лечението, което убива***

Първата терапия, пусната на медицинския пазар от *Биг Фарма* срещу ХИВ, е на основата на AZT (абревиатура на Азидотимидин) – лекарство, често продавано под името Zidovudinе или Retrovir. Става въпрос за истинска отрова, която действа срещу всички клетки: да го използваш, за да убиеш един вирус, е като да бомбардираш цяла гора с напалм, само за да изгониш 4 катерици. Самата научна литерату­ра го признава: унищожава клетките, които се размножават в организма и митохондриите (клетъчни органели, нарича­ни още *клетъчни енергийни фабрики*), причинява язви и кърве­не, поврежда космения фоликул и кожата, води до мускулна дистрофия, опустошава имунната система и функцията на кръвните клетки. Последствията върху децата са още по-лоши, защото техните клетки се размножават по-бързо121.

AZT е създаден през 1964 г. от Джером Хорвиц като хи­миотерапевтично средство по време на изследователски про­ ект на Фондацията за борба с рака, финансиран с публични средства. Целта е била да блокира размножаването на ту­морните клетки и още по-конкретно, да забави репликация­та (копирането) на ДНК. Всеки път, когато една клетка се дели, за да се възпроизведе, трябва да копира целия си генети­чен код, състоящ се от 4 аминокиселини, които могат да се свързват химически само две по две (аденин с тимин, цито­зин с гуанин). И всеки блок на ДНК е прикачен за предходния – нещо като вагони на влак. AZT нахлува във веригата, за да я прекъсне. По този начин клетките не могат да се реплики­рат и умират. Обаче лекарството е толкова токсично, че не унищожава само раковите клетки, а поразява целия организъм до такава степен, че убива дори и мишките в лабораторията, където Хорвиц е правил експеримента122.

Извънредното положение, провъзгласено от медиите, за *чумата на века* е насърчило бързото одобрение на медикамен­та за лечение на ХИВ-позитивни, въпреки че употребата му е напълно безсмислена. Наистина, при хората с антитела на ХИВ (т. е. серопозитивни) вирусът се деактивира и не може да произвежда никакъв ДНК вирус, нападан от AZT. Лекарството атакува само здравите човешки клетки в растеж, из­требвайки ги до пълното унищожаване на имунната система, която би трябвало да защитава.

През 1995 г., след години на лечение с AZT, прилагано на се­ропозитивните пациенти като превантивна мярка и болните от СПИН като последна терапия, Клаус Кьонлайн – много смел немски онколог, пише писмо на директора на сп. *Нейчър* за опасността от предписваните лекарства:

*„Като лекар в болница ежедневно се намирам в схватка с бедствията, предизвикани от Гало и група. Всеки път, като видя пациент с туберкулоза, херпес зостер, токсоплазмоза или цитомегаловирусна инфекция, не ме напуска мисълта за това, че може да е серопозитивен и трябва да му се прилага антивирусна терапия. Наличните медикаменти са чисти химиотерапевтич­ни агенти, което означава, че при лечението на пациента про­вокират същото заболяване, което се опитвам да излекувам. В действителност това означава да убием пациентите. Заради вирусната хипотеза за СПИН нещата са стигнали дотам, че самото лечение поражда неговата лоша прогноза.”123*

На 22 юли 1995 г. *Ню Йорк Таймс* събира смелост да пуб­ликува доста изобличително писмо от Тимъти Ханд от уни­верситета в Атланта:

*„Неотдавнашното изследване124, което хвърля съмнения вър­ху предполагаемите терапевтични ползи на Zidovudinе (AZT) за носителите на човешкия имунодефицитен вирус […], е в рязък контраст с по-голямата част от проучванията върху AZT, спо­ред които лекарството се смята за много ефикасно.*

*Най-добрият начин да се разреши това разногласие може да е този: да се съберат възможно най-голям брой оригинални ста­тии, за да се провери дали експериментите са извършени пра­вилно. В областта на изследването на СПИН могат да блеснат също и източниците на финансиране. Ето какво открих, след като прегледах повече от 25 труда за AZT:*

*– От дълго време съществуват доказателства за неефек­тивността и за токсичността на AZT, много преди изследва­нето Конкорд или съвместното проучване през 1992 г. на Ми­нистерството на ветераните. Негативни резултати за AZT са били публикувани в „Лансет“ […] през декември 1988 г. Но тези данни не са били широко популяризирани.*

*– Ако в абсолютни стойности изследванията, които пораж­дат съмнения относно AZT са малко, везните клонят към две общи неща: добър експериментален протокол и независимо фи­нансиране.*

*– Многобройните проучвания, благоприятни за AZT, обаче са склонни да използват неподходящи протоколи и много кратки периоди на проследяване. – Овен това, тези изследвания са финансирани, поне отчасти, от производителя на лекарството - „Burroughs Wellcome“.”125*